ክታብ - ሜራስ - አድጋማት ትግሬ ክምኩም - ድግም ተላይ ወከራይ

ድግም ተላይ ወከራይ
ዎሮት ሕጻን ተላይ፡ ሐሰት ለምደ። እብ ትልህየ ምን ሐሴ ክምሰል ኢለአበቄ' አምሰለ። ከብዞሕ ዶል፤ “ከራይ!” እት ልብል ልውዔ ዐለ። ወለዶል ተለች ለብዕዳም እግል ልርድእዉ እት ልስዑ መጽእዉ ሰበት ዐለው. ክእነ' አማንያም ምን ገአው ልትሰሐቅ ዲቦም ዐለ።ሐቴ ምዕል ደአም ከራይ እብ አማን መጸአቶ። ወእተ አባግዑ ሀዝመት። ለዶል ክምሰል በዲሩ፤ “ከራይ! ከራይ!” እት ልብል ወዐ። ደአም ለተለች፤ “አዜዲ ኣመርናከ፡ እንተ ሐሳይ፣፡ መክሩህ!” እት ልብሎ ጋሩ ኢወደው።  ከዎሮመ እግል ልርድኦ ኢሰዐ እቱ'። ወለከራይ ክምሰል ቀልበ አባጌዕ ለሕጻን ቃተለት።ሐቆሀ ለሕጻን ክምሰል ጠርዐ እቶም፡ ህቶም፤ “ሐሳ'ይ አማንመ ምን  ልትሃጌ ለአምኖ' ኢረክብ”" እት ልብሎ በልሰው እቱ' ልትበሀል።